26.5.2015

**טורניר מאמאנט מחוז צפון התקיים בנוכחות הח"כ זוהיר בהלול
ומייסדת מאמאנט הגב' עפרה אברמוביץ'**

**קבוצת נהריה קטפה את המקום ה - 1**

טורניר מאמאנט מחוז צפון, התקיים ביום שבת האחרון, בכפר הורדים, בנוכחות *הח"כ זוהיר בהלול, יו"ר ומייסדת מאמאנט ישראל, הגב' עפרה אברמוביץ', ראש מועצת כפר הורדים סיון יחיאלי ומנהל מחלקת הספורט בערבית ברשות השידור ג'אודת עודה*.

בטורניר, אירחו קבוצת מאמאנט כפר הורדים את קבוצות מאמאנט כרמיאל, נהריה וסאג'ור, כשאת המקום הראשון קטפה קבוצת נהריה *.****הח"כ זוהיר בהלול***, שנחשף לראשונה למשחקי הליגה, שחוצה שפות ומגזרים, הביע את התלהבותו וקרא: ***"אני נשבע אמונים לליגת מאמאנט!"***

בנוסף, הגיעו לעודד דיירי ההוסטל "בית בחורש" בכפר הורדים, המתאמנים אחת לשבועיים עם קבוצת מאמאנט כפר הורדים, בניצוחו של המאמן אבי וייץ. מדובר בקשר מיוחד ומרגש בין ליגת מאמאנט ועמותת כוכב הצפון, הלוקחת חלק באירועי הליגה ובמשחקים ייחודיים של מאמאנט. כחלק מהקשר הייחודי עם דיירי ההוסטל, שחקניות מאמאנט ומשפחותיהן אף מגיעות אחת לחודש ל"בית החורש", לקידוש ולקבלת שבת משותפת.

**אודות מאמאנט:**

מאמאנט, ליגת האימהות היחידה בארץ לכדור רשת, מאגדת 7,000 שחקניות מ 80 עיריות ומועצות בישראל. ליגת מאמאנט הינה הפרויקט החברתי - ספורטיבי הגדול ביותר לאימהות, ואין בו מגבלת גיל, גובה או משקל. הליגה הוקמה בשנת 2005 , כמלכ"ר, ומסווגת כספורט עממי.

בקרו אותנו באתר האינטרנט [www.mamanet.org.il](http://www.mamanet.org.il) או בדף הפייסבוק שלנו

**למידע נוסף: ליאת אבוחצירה בן דרור, 050-8318853, lliatiab@gmail.com**